การประชุมของสหประชาชาติ เรื่องสถานภาพของสตรีในแถบเอเชีย และแปซิฟิก ที่กรุงเทพมหานคร
ในการประชุมขององค์การสหประชาชาติ ที่กรุงเทพมหานคร เรื่องสถานภาพของสตรีในแถบเอเชียและแปซิฟิค เจ้าหน้าที่ชั้นผู้ใหญ่ของสหประชาชาติแสดงควา
ประธานคณะกรรมธิการเศรษฐกิจของสหประชาชาติภาคพื้นเอเชีย-แปซิฟิคเตือนว่า ลัทธิเคร่งศาสนาอย่างสุดกู่อาจเป็นอันตรายร้ายแรงต่อผู้หญิงมากกว่าปัญหาอื่นๆ Noeleen Heyser ประธานคณะกรรมธิการเศรษฐกิจของสหประชาชาติ ภาคพื้นเอเชีย-แปซิฟิคกล่าวว่าสิ่งที่เธอหวั่นเกรงมากที่สุดคือ การที่ความเคร่งศาสนาอย่างสุดขั้วกำลังมีมากขึ้นและมากยิ่งกว่าปัญหาวิกฤตการณ์ทางการเงิน และความเปลี่ยนแปลงของสภาพภูมิอากาศโลกเพราะสิ่งที่คิดกันว่า เป็นเรื่องเก่าแก่โบราณ และเคยสามารถแสดงให้เห็นกันมาแล้วว่าเป็นกฏอันตรายในสังคม กำลังกลับคืนมาอย่างการขว้างปาผู้หญิงด้วยก้อนอิฐก้อนหินให้บาดเจ็บ หรือถึงแก่ความตาย และการเฆี่ยนตีผู้หญิงในที่สาธารณะเป็นต้น ประธานคณะกรรมาธิการเศรษฐกิจของสหประชาชาติภาคพื้นเอเชีย-แปซิฟิคแสดงความวิตกดังกล่าวต่อผู้แทนราว 300คนจากมากกว่า 60 ประเทศที่ร่วมมาการประชุมเรื่องสถานภาพสตรีในสัปดาห์นี้ที่กรุงเทพมหานคร ผู้เชี่ยวชาญกล่าวว่าวิกฤตการณ์ทางเศรษฐกิจ มีผลกระทบถึงงานมี่ผู้หญิงในเอเชียจำนวนมากทำ โดยเฉพาะในการผลิตสิ่งทอเสื้อผ้าอาภรณ์และอุปกรณ์อีเล็กทรอนิกส์ต่างๆ ภาวะว่างงาน และราคาอาหารและเชื้อเพลิงที่สูงขึ้นเรื่อยๆกำลังบ่อนทำลายความก้าวหน้าที่ผู้หญิงสร้างไว้ เจ้าหน้าที่สหประชาชาติกล่าวว่าความเสียหายจากวิกฤตการณ์ทางเศรษฐกิจ คลุมขอบเขตออกไปเกินกว่าเรื่องการตกงานโดยที่ทำให้ผู้หญิงต้องยอมทำงาน ที่ไม่มีสวัสดิการและความปลอดถัย Joanne Sandler รองผู้อำนวยการกองทุนของสหประชาชาติ เพื่อการพัฒนาสำหรับสตรีกล่าวว่าแรงงานสตรีต้องรับทำงานที่ไม่มีความมั่นคงยิ่งกว่าเดิม และเสี่ยงต่อการถูกข่มเหงทางเพศและความรุนแรงทางเพศมากขึ้น Joanne Sandler กล่าวว่ารัฐบาลประเทศต่างๆ จำเป็นจะต้องให้ผู้หญิงมีสิทธิมีเสียงมากขึ้น ในนโยบายเศรษฐกิจ กองทุนประชากรสหประชาชาติเสนอรายงานประจำปีเมื่อการประชุมที่กรุงเทพมหานครเสร็จสิ้นลงในวันพุธ รายงานนี้เตือนว่า ผู้หญิงโดยเฉพาะในประเทศยากจนเป็นผู้เสี่ยงมากที่สุดต่อการถูกกระทบกระเทือนจากผลที่จะติดตามมาของความเปลี่ยนแปลงของสภาพภูมิอากาศ โดยเฉพาะผู้หญิงในชุมชนเกษตรกรรม ความแห้งแล้ง และฝนตกไม่ต้องตามฤดูกาลทำให้ผู้หญิงต้องทำงานหนักขึ้น เพื่อจะได้มีอาหารเลี้ยงครอบครัว เด็กผู้หญิงมักจะต้องออกจากโรงเรียนมาช่วยแม่ทำงาน รายงานระบุว่าการแบ่งแยกถือปฏิบัติต่อผู้หญิงเป็นผลเสียต่อการพัฒนาและอาจทำให้เป็นเรื่องยากยิ่งขึ้นสำหรับการพัฒนาเศรษฐกิจการเกษตร เพื่อรับมือกับผลกระทบจากความเปลี่ยนแปลงของสภาพภูมิอากาศ